Jeanette Marty (myöh. Krauer; s. 11. elokuuta 1975 Zug, Sveitsi) on sveitsiläinen urallaan hyökkääjänä pelannut jääkiekkoilija. Hän pelasi Sveitsin naisten jääkiekkomaajoukkueessa olympialaisten naisten jääkiekkoturnauksessa 2006 Torinossa. MM-kilpailuissa hän edusti maajoukkuettaan sen ollessa A-sarjatasolla Kanadassa 1990, Suomessa 1992, Kanadassa 1997 ollen joukkueen kapteeni, Suomessa 1999 sekä Kanadassa 2004 ja sen ollessa B-sarjatasolla Kanadassa 2000 ja Yhdysvalloissa 2001. EM-kilpailuissa Marty edusti Sveitsiä Riiassa 1995, jolloin Sveitsi saavutti pronssia. Seuratasolla hän edusti urallaan Sveitsin naisten ylimmällä jääkiekkosarjatasolla Küssnachter SC:ta, DHC Lyssia ja EV Zugia.